U-I-283/10
Natisni
Opravilna št.:
U-I-283/10
Datum odločitve:
16. 1. 2012
ECLI:
ECLI:SI:USRS:2012:U.I.283.10
Akt:
Zakon o humanitarnih organizacijah (Uradni list RS, št. 98/03) (ZHO),  2. čl.
Izrek:
Pobuda za začetek postopka za oceno ustavnosti 2. člena Zakona o humanitarnih organizacijah (Uradni list RS, št. 98/03) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Humanitarni zavod VID, Kranj
Datum vloge:
23. 12. 2010
Vrsta odločitve:
sklep
Vrsta rešitve:
zavrženje
Dokument:
US29643
Dokument v PDF obliki:
U-I-283-10.pdf
125 KB
Prenesite datoteko
U-I-283/10-3
16. 1. 2012
S K L E P
Ustavno sodišče je v postopku za preizkus pobude zavoda Humanitarni zavod VID, Kranj, ki ga zastopa direktorica Marija Oštir Pajestka, na seji 16. januarja 2012
sklenilo:
Pobuda za začetek postopka za oceno ustavnosti 2. člena Zakona o humanitarnih organizacijah (Uradni list RS, št. 98/03) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju s 14. in 42. členom Ustave. Pobudnik navaja, da izpolnjuje pogoje, ki jih za pridobitev statusa humanitarne organizacije določa Zakon o humanitarnih organizacijah (v nadaljevanju ZHO), vendar pa statusa ne more pridobiti, ker je statusno organiziran kot zavod, in ne kot društvo. Na pridobitev statusa humanitarne organizacije naj bi bile vezane razne ugodnosti in pravice, še posebej finančne narave, ki naj bi mu v večji meri omogočale opravljanje njegove humanitarne dejavnosti. Navaja še, da zoper "odločitev" pristojnega ministrstva ni mogoče vložiti pravnega sredstva, saj ta le z dopisi zavrača njegovo zahtevo po pridobitvi navedenega statusa.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. ZHO določa, da je postopek pridobitve statusa humanitarne organizacije upravni postopek, in ureja njegove posebnosti. To pomeni, da izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik